Nhar l-Erbgħa 18 ta' Marzu, filwaqt li l-gvernijiet f'kull naħa tad-dinja qed jitħabtu biex isalvaw il-ħajjiet minn trabi sal-aktar anzjani mill-pandemija tal-coronavirus, il-Parlament ta' New Zealand, immexxi minn Jacinda Ardern, għadda liġi li tiftaħ l-abort għal nisa li jagħżlu li jtemmu t-twelid tat-tarbija sa 20 ġimgħa ta' tqala. Jacinda Ardern. il-Prim Ministru mara li taħtha għaddiet il-liġi favur il-qtil tat-tarbija fil-ġuf. Fl-aħħar 40 sena, il-ligi kienet tippermetti abort biss jekk ikun hemm periklu serju għas-saħħa tal-mara u dan irid ikun approvat minn żewġ tobba. Ifisser li bil-liġi l-ġdida ma jkunx hemm bżonn li mara tiġi ċertifikata dwar il-kundizzjoni mentali jew fiżika tagħha qabel l-20 ġimgħa ta' tqala biex isir l-abort. Il-liġi għaddiet bi 68 voti liberi għal 51 kontra. Rapport għal-Laikos minn Joe Galea
Liġi kontra l-ħajja fil-kriżi tal-coronavirus